**Lövői Közös Önkormányzati Hivatal 2021. I. félévi tájékoztatója**

**Tisztelt Képviselő-testület!**

A Lövői Közös Önkormányzati Hivatal 2021. évre vonatkozó költségvetése Lövő Község Önkormányzata – mint gesztor önkormányzat – 2/2021.(III.03.) költségvetési rendeletében került elfogadásra.

2021. június 30-ig a folyó év márciusában elfogadott költségvetés nem került módosításra.

**Költségvetési és finanszírozási bevételek**

A hivatal működési költségét az állam - az adott évi központi költségvetésről szóló törvényben meghatározott mértékben, és a hivatal által ellátott feladataikkal arányban - finanszírozza, amelyet a székhelytelepülés számlájára folyósít. Lövő Község Önkormányzata – mint székhely önkormányzat –
általános működési támogatás címen, a költségvetési törvény alapján számított 6,81 fő elismerti hivatali létszámra kap állami támogatást, melyet irányító szervi támogatás címen ad tovább a közös hivatal számára. Mivel az állami finanszírozás nem fedi le a hivatal működtetésének teljes költségét, a különbözetet Lövő Község Önkormányzata teljesíti.

A 2020. évi beszámoló elkészítésével és 2021 májusi elfogadásával egyidejűleg a képviselő-testületek elfogadták a Lövő Közös Önkormányzati hivatal előző évi költségvetési maradvány igénybevételének összegét, mely a költségvetés bevételi oldalának másik fő pillére.

**A Lövői Közös Önkormányzati Hivatal 2021. évi költségvetésének bevételi főszámai
 (tájékoztató 2., 3. sz. melléklete)**

 **Eredeti előirányzat Előirányzat Teljesítés
 2021. 06. 30.
Bevételek 52 088 129 Ft 52 088 129 Ft 29 335 356 Ft**

**Költségvetési kiadások**

*Személyi juttatások és munkaadót terhelő közterhek*

 A hivatali feladatokat 6 fő teljes munkaidőben foglalkoztatott, valamint 1 fő részmunkaidős foglalkoztatott köztisztviselő látja el. 2021. I. félév során személyi változás nem történt. A hivatal a létszám és személyi juttatások előirányzatával a költségvetésben meghatározott sarokszámok keretein belül önállóan gazdálkodik.
A köztisztviselői besorolásoknál azonos az illetménykiegészítés mértéke, az eltérítés százaléka a teljesítményértékelés eredményétől függő.

A köztisztviselőkre vonatkozóan kötelező bérelem a cafeteria rendszer, melyet OTP SZÉP-kártya formájában vesznek igénybe a dolgozók. A pandémia idejére vonatkozó sajátosa központi szabályozás értelmében 2021. évben, a munkáltatói közteher-kedvezmény érvényesítése érdekében a munkavállalók az éves keretösszeget július 1-jéig megkapták.

**Lövő Közös Önkormányzati hivatal 2021. évi költségvetésének kiadási főszámai (1. melléklet)**

 **Eredeti előirányzat Előirányzat Teljesítés
 2021.06.30.**

**Kiadások 52 088 129 Ft 52 088 129 24 950 592 Ft**

A kiadások összességében 47,9 %-ban teljesültek a félév folyamán.

Kiemelt előirányzataink az alábbiak szerint alakultak:

* Személyi juttatások 48,47 %
* Munkaadókat terhelő járulékok 47,16 %
* Dologi kiadások 44,12 %

Dologi kiadásaink vonatkozásában ügyelünk a gazdaságosságra, ügyelünk azonban arra, hogy az ésszerű takarékosság nem mehet a feladatellátás rovására.

A közös hivatal pénzellátása folyamatos, kötelezettségeink határidőre történő kiegyenlítéséről folyamatosan gondoskodunk. A hivatal szakszerű ügyintézéséhez az optimális feltételek mind személyi, mind tárgyi vonatkozásban megfelelőek.

Lövő, 2021. szeptember 3.

Lukács Antal Györgyné
 jegyző